Józef Beck

Józef Beck (født 4. oktober 1894 i Warszawa i den polske del av keiserriket Russland, død 5. juni 1944 i Staneşti i Romania) var polsk statsmann, diplomat og offiser. Han var nært forbunden med marskalk Józef Pilsudski, og var utenriksminister årene 1932-1939 i dennes regjering. Han søkte i sin politikk å balansere mellom Tyskland og Russland og knyttet etterhvert nære forbindelser med Frankrike og England.Hans politikk mot Hitlers Tyskland var imøtegående, og Polen deltok i Tsjekkoslovakias deling i 1938. Den tysk-russiske vennskapspakt i august 1939 innebar imidlertid at den polske balansegangen var mislykket, og etter Andre verdenskrigs utbrudd flyktet Beck til Romania.


== Liv og virke ==


=== Bakgrunn ===
Beck stammet fra en polsk kalvinistisk familie hvis forfedre på kong Stefan Báthorys tid på 1500-tallet hadde innvandret fra Flandern til Polen. Hans far var østerriksk embedsmann i Galicia.


=== Militær i første verdenskrig ===
Beck var student ved en teknisk skole i Lwow ved tiden for første verdenskrigs utbrudd, men sluttet seg da til den hemmelige polske militære organisasjon Polska Organizacja Wojskowa (POW) som ble grunnlagt og oppbygd av Pilsudski i 1914. Han tjenestegjorde på sentralmaktenes side i første brigade av de polske legioner. I november 1916 ble de polske legioner stilt under tysk kommando (Den polske Wehrmacht). Kort etter ble legionene oppløst; de fleste av dens offiserene hadde vegret seg mot å sverge troskapsed til den tyske keiser («Eidkrise»), ettersom de var mistroiske til de tyske planer for Polen. De fleste offiserene ble da internert. Men Beck unngikk dette og klarte å flykte.


=== Det selvstendige Polen ===
Da Polen hadde fått tilbake sin selvstendighet ble Beck gjort til leder for en artillerienhet og knyttet til generalstaben. Han tjenestegjorde så som militærattasjé i Frankrike 1922–23. I 1926 medvirket han i militærkuppet som bragte Pilsudski til regjeringsmakten.


=== Regjeringen ===
Beck tjenestegjorde i Pilsudskis regjering årene 1926–30 som krigsministerens stabsjef, og 1930–1932 som visestatsminister og viseutenriksminister. På oppfordring fra Pilsudski tok han i 1932 på seg ansvaret å som utenriksminister for Polens utenrikspolitikk, et oppdrag som han holdt frem til krigsutbruddet i 1939. I juli fikk han i stand den polsk-sovjetiske ikke-angrepspakt med Sovjetunionen og januar 1934 inngikk han den tysk-polske ikke-angrepspakt med det nazistiske regime.
Som utenriksminister avviste han Tysklands krav vedrørende den polske korridor og Fristaden Danzig, noe som gav Adolf Hitler et påskudd til sine angrepsplaner.
Etter den tyske invasjon av Polen søkte Beck støtte hos Polens allierte (Frankrike og Storbritannia), men etter det at Polen var blitt overkjørt av sine naboer i september 1939, av den historiske fire-delingen av landet, flyktet Beck sammen med regjeringen til Romania der de ble internert av myndighetene. Han døde der i 1944 etter å ha blitt rammet av tuberkulose.


== Referanser ==


== Litteratur ==
Biskupski, Mieczyslaw B. The History of Poland Westport, Conn., Greenwood Press, 2000.
Cienciala, Anna M. "The Foreign Policy of Józef Piłsudski and Józef Beck, 1926-1939: Misconceptions and Interpretations," The Polish Review (2011) 56#1 pp. 111–151 online
Cienciala, Anna. "The Munich Crisis of 1938: Plans and Strategy in Warsaw in the Context of Western Appeasement of Germany" in The Munich crisis, 1938: Prelude to World War II, edited by Igor Lukes and Erik Goldstein, London, Frank Cass, Inc., 1999. pp. 48–81
Cienciala, Anna M. Poland the Western Powers, 1938-1939. A Study in the Interdependence of Eastern and Western Europe (U. Toronto Press, 1968) online
Greenwood, Sean. "The Phantom Crisis: Danzig, 1939," in The Origins of the Second World War Reconsidered: A.J.P. Taylor and the Historians, edited by Gordon Martel, London, Routledge, 1999. pp. 247–72
Gromada, Thaddeus V. "Joseph Beck in the Light of Recent Polish Historiography," Polish Review (1981) 26#3 pp 65–73
Roberts, Henry L. "The Diplomacy of Colonel Beck," from The Diplomats, 1919-1939: Volume 2, The Thirties, edited by Gordon A. Craig and Felix Gilbert, Princeton, Princeton University Press, 1953. pp. 579–614Bra Böckers lexikon, 1973